The Beatles’ diskografi

The Beatles' diskografi er en oversikt over studioalbumene, singlene, samlealbumene og samleboksene til The Beatles, i tillegg til en oversikt over deres musikkvideoer, filmer og dokumentarfilmer om dem. Denne oversikten omfatter ikke bootlegalbum.
Bandet The Beatles regnes blant de største bandene i pop- og rockehistorien. Dette skyldes delvis at de er det mestselgende bandet. The Beatles' sanger er solgt i over en milliard eksemplarer. Dette lyktes de med i 1984, tre år før de ble utgitt på CD. I 2009 solgte The Beatles over 2 millioner CD-er i løpet av fem dager da EMI slapp remaster-utgavene av CD-ene. I tillegg har de flest nummer 1-hits på Billboard Hot 100 (20), flest singler av samme artist samtidig på samme liste (17), flest singler på rad på de øverste plassene (1–5) og flest album solgt (over 1 milliard) i USA. De har vunnet 7 Grammy Awards, én Oscar og 13 platinaalbum i Storbritannia. I USA har The Beatles 6 diamant-, 26 multi-platina-, 41 platina- og 47 gullalbum.Bandet ble også sett på av flere som talsmenn for en hel generasjon. I tillegg har bandet har stor betydning for rockemusikken; Rock and Roll Hall of Fame sier at «The Beatles' påvirkning ofte har blitt kommentert, men at den ikke kan overdrives» Dirigenten og komponisten Leonard Bernstein omtalte The Beatles som «vår tids Schubert» og «de beste låtskriverne siden Gershwin». Nile Rodgers fra Chic omtalte The Beatles' musikk som et «paradigmeskifte», og Rolling Stone plasserte bandet på toppen av lista over de 100 største artistene. I presentasjonen, skrevet av Elvis Costello, sto det at «[s]angene var ikke deres lenger. De tilhørte alle».


== Studioalbum ==
Her deles albumene (som kommentert over) inn i britiske, amerikanske og kanadiske. I den britiske oversikten står Magical Mystery Tour sammen med LP-albumene, enda det egentlig var en dobbelt-EP.


=== Britiske album ===
Til sammen ga The Beatles ut 12 offisielle album i Storbritannia mellom 1963 og 1970. Dette inkluderer filmmusikken «Yellow Submarine» enda den bare inneholder fire nye låter og to nyutgivelser, og der halve albumet var skrevet og fremført av George Martin med orkester. Likevel er Yellow Submarine alltid inkludert i lister over offisielle album og nyutgivelser.
I tillegg ga The Beatles ut en dobbelt-EP, «Magical Mystery Tour». Dobbelt-EP-en ble gitt ut som album i USA (se amerikanske album), og i 1976 ble den amerikanske løsningen også brukt i Storbritannia. I denne oversikten er «Magical Mystery Tour» inkludert i sin originale dobbelt-EP-versjon.


=== Amerikanske album ===
The Beatles ble oppdaget i USA sent i 1963, og på grunn av rot med rettigheter, ble sangene og albumene gitt ut i en helt annen rekkefølge. Ettersom det i USA ikke var vanlig å gi ut singler separat fra albumene, dukket singlene også opp på de amerikanske utgivelsene. Dette, kombinert med at amerikanske album sjelden gikk over 12 spor, gjorde at det ble behov for langt flere album i USA enn i Storbritannia. I 1967, før Sgt. Pepper's Lonely Hearts Club Band ble utgitt, nektet The Beatles Capitol Records å gi ut sangene på noen annen måte enn The Beatles selv ønsket. Dette ble starten på konseptalbumene.
Til sammen ti album ble utgitt i USA som skilte seg fra de engelske. Ni av dem var oppsamlingsalbum fra Capitol Records, en av dem var utgitt av Vee-Jay Records. I tillegg var fire album av the Beatles utgitt i forkortet utgave. Den amerikanske utgaven av «Magical Mystery Tour» inneholdt fem single-spor som ikke var gitt ut på den engelske dobbelt-EP-en, og det holdt til at den amerikanske utgivelsen ble et album. Dette var den eneste amerikanske utgivelsen som ble stående da EMI slapp ut albumene til The Beatles på CD i 1987.


=== Canadiske album ===
The Beatles slo raskere an i Canada, og det første albumet med bandet i Nord-Amerika ble sluppet i Canada. Det og det påfølgende fulgte imidlertid langt nøyere de britiske tilsvarende albumene. Det siste albumet hadde mange sanger som allerede var sluppet på det første albumet i tillegg til et par singler. Etter de tre utgivelsene ble imidlertid Canada med på de amerikanske utgivelsene.


== Livealbum ==
I sin aktive karriere ga aldri The Beatles ut noen live-plater. Dette kan ha sammenheng med at de ikke kunne høre seg spille på grunn av både publikum og den tekniske utviklingen. Først i 1977 kom det første og eneste offisielle livealbumet fra en konsert ut. I tillegg ble det gitt ut to live-album fra The Beatles' besøk på BBC. I tillegg er to album hentet fra deres periode i Hamburg.


== EP-er ==
Det ble gitt ut 13 EP-er og en dobbelt-EP tilsammen i Storbritannia. Av disse var det bare Long Tall Sally og Magical Mystery Tour som inneholdt ikke tidligere utgitt materiale. EP-ene kom ut etter albumene, og telte på single-listene, og ikke på albumlistene.
Ettersom EP-formatet ikke slo an i USA, ble bare tre EP-er, en fra Vee-Jay og to fra Capitol, sluppet der.


== Samlealbum ==
Denne oversikten handler om samlealbum av tidligere utgitt materiale. Den første oversikten fokuserer på samleplater utgitt på det britiske, kanadiske og amerikanske markedet, og den andre fokuserer på samleplater fra hele verden. Deretter kommer samlebokser, der en rekke album er samlet for fellesutgivelse. Denne oversikten fokuserer på når noe blir utgitt for første gang, og samleplater som kommer ut igjen på et nytt format vil bare nevnes første gang.


=== Britiske og amerikanske samlealbum ===
Den første oversikten viser album utgitt enten i Storbritannia, USA, Canada eller kombinasjoner av de tre. Fra britisk side var det bare A Collection of Beatles Oldies som var en offisiell utgivelse fra Parlophone i The Beatles' aktive periode i mangelen på et album ved juletider 1966. Det ble også gitt ut et album fra Hamburg-perioden av Polydor. I USA ble det også bare gitt ut en offisiell  samleplate, denne kom ut rett før det offisielle bruddet. I USA var det imidlertid flere utgivelser som fokuserte på The Beatles' sanger før de ble kjent. Vee-Jay hadde rettigheter til enkelte sanger fram til november 1964, og ga ut en samleplate med dem og den australske sangeren Frank Ifield mens de fortsatt hadde rettighetene.


=== Andre samlealbum ===


=== Samlebokser ===
The Beatles Collection (Parlophone, 2. november 1978)
The Beatles Box (Parlophone, 3. november 1980)
The Beatles EP Collection (Parlophone, 7. desember 1981)
The Beatles: The Collection (Parlophone, Oktober 1982)
The Beatles Mono Collection (Parlophone, Oktober 1982)
The Beatles Box Set (Parlophone, 15. november 1988)
The Capitol Albums, Volume 1 (Capitol, 16. november 2004)
The Capitol Albums, Volume 2 (Capitol, 11. april 2006)
The Beatles Stereo Boxed Set (Parlophone, 9. september 2009)
The Beatles in Mono (Parlophone, 9. september 2009)
The U.S. Albums (Parlophone/Capitol, 21. januar 2014)
The Japan Box (Apple, 25. juni 2014)


== Andre album ==


== Singler ==
Fra 1961 til 1970 ga The Beatles ut 53 singler. Flere av disse har enten halvoffisiell eller uoffisiell utgivelse i enkelte land. Blant annet var «If I Fell»/«Tell Me Why» beregnet på eksport, men ble gitt ut av enkelte platebutikker i Storbritannia, og fikk derfor beskjeden listeplassering. I tillegg var seks singler fra opptakene til Tony Sheridan og The Beatles i Hamburg, og ikke del av EMIs og Capitols offisielle utgivelser. I USA ble også flere sanger gitt ut på single som i Storbritannia ikke var planlagt som singler. Dette inkluderer «Eight Days a Week», «Nowhere Man» og «Yesterday». Dette gjaldt også enkelte singler utgitt i Vest-Tyskland, ellers i Europa og i Australia.  I tillegg hendte det at sanger fikk andre B-sider i USA enn i Storbritannia. I begynnelsen hadde  plateselskapene Vee-Jay og Swan de amerikanske rettighetene på enkelte Beatles-sanger. 

Notater


== Filmografi ==
Dette er en oversikt over alle filmer som medvirket eller omhandlet The Beatles. Oversikten deler inn filmer spilt inn mens The Beatles var aktive (her inkluderer vi «Let It Be» enda den ble gitt ut da bandet var oppløst, da den var klar mens de var et band), tiden etterpå, tegneserier og musikkvideoer.


=== I aktiv karriere ===
The Beatles: The First U.S. Visit (Apple Films, 1964)
A Hard Day's Night (United Artists, 6. juli 1964)
Help! (United Artists, 29. juli 1965)
The Beatles at Shea Stadium (Subafilms, 1. mai 1966)
Magical Mystery Tour (Apple Films, 26. desember 1967)
Yellow Submarine (Apple Corps, 17. juli 1968)
Let It Be (Apple Films, 20. mai 1970)


=== Senere dokumentarer ===
The Compleat Beatles (MGM, 1984)
The Beatles Anthology (Apple Corps, 1996)
The Beatles: A Long and Winding Road (Multicom Entertainment, 2003)
All Together Now (Apple Corps, 20. oktober 2008)


=== TV-serier ===
The Beatles (ABC, 25. september 1965 – 21. oktober 1967)


=== Musikkvideoer ===
Ettersom ordet «musikkvideo» ikke eksisterte, ble disse omtalt som «promoer». «Promoen til «Lady Madonna» er et opptak av dem som tar opp «Hey Bulldog» til «feil» melodi. I 1999 ble en remikset versjon av «Hey Bulldog» lagt oppå filmklippet slik at videoen har to forskjellige sanger.


== Referanser ==


== Eksterne lenker ==
The Beatles Diskografi
Beatles LP-er, EP-er og singler i verden